1690, Κρόιτσερ του διαχειριστή *Friedrich Karl*.
1776, Κρόιτσερ της Βέρνης.
Το **Κρόιτσερ** (Γερμανικά: ***Kreuzer***, προφέρεται: [ˈkʀɔɪtsɐ] ( ακούστε)), στα Αγγλικά συνήθως κρόιτσερ *(kreutzer)*, ήταν ασημένιο νόμισμα και νομισματική μονάδα ισχύουσα στα νότια γερμανικά κρατίδια πριν από την ενοποίηση του γερμανικού χώρου το 1871 και στην Αυστρία. Μετά το 1760 κατασκευαζόταν από χαλκό.

Πρώιμη ιστορία
--------------

Το 1559, είχε υιοθετηθεί η ισοτιμία των 60 Κρόιτσερ προς 1 *Guilder (Gulden)*, σε όλα τα Νότια κράτη της Αγίας Ρωμαϊκής Αυτοκρατορίας, αλλά τα Βόρεια Γερμανικά κρατίδια αρνήθηκαν να συμμετάσχουν και χρησιμοποιούσαν τα *Groschen* (Γρόσια) αντί των Κρόιτσερ. Το Κρόιτσερ με τη σειρά του ήταν αξίας περίπου 4,2 *Pfennig* (Λεπτά) ή πένες. Έτσι, ένα (χρυσό) *Gulden* άξιζε 60 Κρόιτσερ ή 252 Λεπτά. Μεταγενέστερα νομίσματα, υιοθέτησαν μια τυπική σχέση 240 Λεπτά = 60 Κρόιτσερ = 1 *Gulden*.

Σύμβαση νομίσματος *(Conventionsmünze)*
---------------------------------------

Μετά την υιοθέτηση του *Conventionsthaler* το 1754, δύο ξεχωριστά Κρόιτσερ τέθηκαν σε λειτουργία. Το πρώτο, που μερικές φορές αναφέρεται ως *Conventionskreuzer*, άξιζε το 1/120 του *Conventionsthaler*, εκτιμώντας το *gulden* στο μισό *Conventionsthaler*. Αυτό χρησιμοποιήθηκε στην Αυστροουγγαρία. Ωστόσο, τα κρατίδια της νότιας Γερμανίας ενέκριναν ένα μικρότερο Κρόιτσερ *Landmünze* αξίας το 1/144 του *Conventionsthaler*, έτσι αποτιμώντας την *Gulden* στα 5/12 του *Conventionsthaler*. Στην πραγματικότητα, τα νότια Γερμανικά κρατίδια εξέδωσαν νομίσματα σε Κρόιτσερ *Landmünze* μέχρι 6 Κρόιτσερ *Landmünze* (ίσα με 5 *Conventionskreuzer*), αλλά σε *Conventionskreuzer* για υψηλότερες ονομαστικές αξίες.

Νότια Γερμανία 1837-1873
------------------------

Η Νότια Γερμανική Νομισματική Ένωση του 1837, χρησιμοποιούσε ένα σύστημα 60 Κρόιτσερ = 1 *Gulden* και 1¾ *Gulden* = 1 *Thaler*, με το Κρόιτσερ να ισούται με το παλαιό Κρόιτσερ *Landmünze*. Αυτά τα Κρόιτσερ συνέχισαν να κυκλοφορούν μέχρι την υιοθέτηση του δεκαδικού συστήματος, το οποίο ακολούθησε μετά την Γερμανική ενοποίηση.

Αυστρία-Ουγγαρία 1857-1892
--------------------------

Το 1857, η Αυστροουγγαρία υιοθέτησε το δεκαδικό σύστημα, υιοθετώντας ένα σύστημα 100 Κρόιτσερ = 1 *Gulden*, Αυστρο-Ουγγρική *(gulden)* (Αυστριακό φλορίνη) ή *forint* Ουγγαρίας, 1½ *Gulden* = 1 *Vereinsthaler*. Ήταν γνωστό στα Ουγγρικά ως *krajczár* (στη σύγχρονη Ουγγρική ορθογραφία: *krajcár*), στα Τσέχικα ως *krejcar*, στα Σλοβακικά ως *grajciar*, στα Σλοβενικά ως *krajcar* και στα Ρουμανικά ως *creiţar* ή *crăiţar*.

Σημειώσεις
----------

1. ↑   *Konventionsmünze*, είναι ένα ενιαίο νόμισμα που κυκλοφορεί ως αποτέλεσμα μιας σύμβασης μεταξύ των εμπλεκόμενων μερών, στη συγκεκριμένη περίπτωση, είναι το αποτέλεσμα μιας σύμβασης ορισμένων κρατιδίων.

Παραπομπές σημειώσεων

Παραπομπές
----------

1. ↑  *New Shorter Oxford English Dictionary*, 1997
2. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κρόιτσερ** |

* (Αγγλικά) *German and Austrian Kreutzer Coins*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4165645-3
* HDS: 013679

 |

 |